open-index/open-wikipedia-markdown huggingface dataset:
Chaozhou

**Chaozhou** (Chinees: 潮州), ook bekend as **Chiuchow** of **Chaochow**, is 'n stad in die Chinese provinsie Guangdong met 'n bevolking van 2&nbsp;669&nbsp;844 in 2010. Die stad is in die suidooste van China, aan die kus van die Suid-Chinese See geleë. Chaozhou grens in die suide aan Shantou, in die suidweste aan Jieyang en in die noordweste aan Meizhou. Die meeste van Thailand se bevolking van Chinese afkoms het uit Chaozhou en die aangrensende Shantou geïmmigreer.
Liaoyang

**Liaoyang** (Chinees: 辽阳) is 'n stad in die Chinese provinsie Liaoning met 'n bevolking van 1&nbsp;859&nbsp;768 in 2010. Die stad is geleë in die noordooste van China, wes van die grens met Noord-Korea, noord van Dalian, oos van Beijing en suid van Shenyang. 

Liaoyang is tydens die Bokseropstand in 1900 deur Russiese troepe beset en tydens die Russies-Japannese oorlog in 1904 het die slag van Liaoyang hier plaasgevind.
Lishui

**Lishui** (Chinees: 丽水) is 'n stad in die Chinese provinsie Zhejiang met 'n bevolking van 2&nbsp;506&nbsp;600 in 2010. Die stad is in die ooste van China, naby die kus van die Oos-Chinese See geleë. 

Lishui grens in die noorde aan Quzhou, Jinhua en Taizhou en in die suidooste aan Wenzhou. Die naam van die stad beteken "pragtige water".
Lijiang

**Lijiang** (Chinees: 丽江) is 'n stad in die Chinese provinsie Yunnan met 'n bevolking van 1&nbsp;244&nbsp;769 in 2010. Die stad is in die suidweste van China, wes van die grens met Mianmar geleë. Lijiang is aan die suidoostelike einde van die Himalaja en aan die Jinsjarivier geleë.
Nanping

**Nanping** (Chinees: 南平) is 'n stad in die Chinese provinsie Fujian met 'n bevolking van 2&nbsp;900&nbsp;000 in 2009. Die stad is in die suidooste van China, naby die kus van die Suid-Chinese See geleë. Nanping grens in die ooste aan Ningde en in die suide aan Sanming.
Brug

[duimnael|Die [Bloukransrivierbrug.]]
[duimnael|Die [Van Stadenskloofbrug.]]

'n **Brug** is 'n struktuur tussen twee punte wat oor 'n oop spasie of gaping strek. Brûe word algemeen gebruik om verkeer oor obstruksies soos riviere, valleie of paaie te dra. Brûe laat voetgangers, karre en treine toe om sulke obstruksies te oorkruis. Volgens funksie kan 'n brug as 'n pad-oor-padbrug, pad-oor-spoorbrug, rivierbrug, ens. gekategoriseer word.

Meeste brûe is vaste strukture. Daarteenoor is militêre brûe gewoonlik draagbaar sodat dit maklik rondbeweeg en waar nodig ontplooi kan word.

Brûe word oor die algemeen van beton en staal (vroeër gietyster) vervaardig. Ander materiale, soos hout en bamboes word soms vir kleiner of korter brûe gebruik.

'n Brug bestaan uit twee dele, naamlik die:
* oorbou, waaroor die verkeer beweeg; en
* onderbou, die pilare en fondasies wat die brug ondersteun.

## Sien ook 
* Beweegbare brug
* Hangbrug
* Eenvoudige hangbrug
* Spanbandbrug
* Vakwerkboogbrug
* Kabelstutbrug
* Ophaalbrug

## Eksterne skakels 
* Brûe tussen oewers  op Mieliestronk
Meteoor van Tsjeljabinsk

duimnael|300px|Skade ná die supersoniese knal.

Die **meteoor van Tsjeljabinsk** is ’n superbolied (’n baie helder meteoor) wat op 15 Februarie 2013 naby Tsjeljabinsk in die Russiese Oeralgebied ontplof het. Omstreeks 09h15 plaaslike tyd is verskillende ontploffings gehoor en ’n vuurbal in die hemel waargeneem.

## Eerste berigte 
Mense in dié gebied het baie helder brandende voorwerpe in die lug oor die oblaste Tsjeljabinsk, Swerdlofsk, Tjoemen en Orenburg, Basjkortostan en naburige streke in Kasakstan waargeneem. Amateurvideo's het ’n vuurbal getoon met strepe oor die hemel, gevolg deur ’n harde, kort supersoniese knal.

By tye was die voorwerp so helder dat dit skaduwees sterker as die opkomende son gewerp het. NASA het later bevestig dat die voorwerp helderder as die son was. Die weersatelliet Meteosat 9 het ’n opname gemaak kort nádat dit die atmosfeer binnegedring het.

## Tegniese besonderhede 
### Binnekoms 
Volgens die eerste ramings van die Russiese Federale Ruimteagentskap word  die voorwerp wat die atmosfeer binnegedring het, geklassifiseer as ’n meteoor met ’n spoed van ongeveer 108&nbsp;000&nbsp;km/h (30&nbsp;km/s). Dis 44 keer die spoed van klank. Die Russiese Akademie vir Wetenskap raam die spoed op net 54&nbsp;000&nbsp;km/h.

Volgens die ramings van NASA het die meteoor ’n deursnee van 17&nbsp;m en ’n massa van 9&nbsp;000 ton gehad. Die energie wat vrygestel is, word op 500 kiloton TNT geraam.
Ter vergelyking: die atoombom wat bo Hirosjima ontplof het, Little Boy, het ’n plofkrag van "net" 15 kiloton TNT gehad.

Volgens die Russiese Aardrykskundige Genootskap  het die meteoor bo Tsjeljabinsk drie ontploffings van verskillende groottes veroorsaak. Die eerste een was die kragtigste, voorafgegaan deur ’n helder flits wat ongeveer vyf sekondes geduur het.

Ramings van die hoogte wissel van 70 tot 30&nbsp;km, met ’n intensiteit van ongeveer 500&nbsp;kiloton. Die hiposentrum van die ontploffing was in die suide van Tsjeljabinsk, in Jemanzjelinsk en Joezjno-Oeralsk. Die skokgolf het Tsjeljabinsk twee minute later bereik. Kantoorgeboue in Sentraal-Tsjeljabinsk is inderhaas ontruim.

Al die stad se skole is gesluit, meestal vanweë gevaarlike gebreekte vensterglas. Minstens twintig kinders is omstreeks 09h22 beseer toe die vensterrame van ’n skool en kleuterskool oopgebars het.
Die owerhede van Tsjeljabinsk het toe ouers versoek om hul kinders by die skool te kom haal en tuis te hou.

Ongeveer 20&nbsp;000 reddingswerkers het orals hulp verleen op die dag. ’n Woordvoerder van die departement van binnelandse sake berig dat ongeveer 600&nbsp;m2 van die dak van ’n sinkfabriek ineengestort het.

## Planetoïde 
Die voorval het op dieselfde dag plaasgevind as die verbyvlug van die planetoïde 2012 DA14, wat die Aarde op 15 Februarie 2013 op 27&nbsp;700&nbsp;km genader het. Aangesien hierdie planetoïde ’n heel ander trajek gevolg het en meer as twaalf uur tussenin verloop het, word aangeneem dat daar geen verband tussen die twee natuurverskynsels bestaan nie.

## Sien ook 
* Toengoeska-voorval
* Sichote-Alinmeteoriet

## Verwysings 
## Eksterne skakels 
* 
*
São Bento

duimnael|300px|Houtkerfwerk wat die *São Bento* uitbeeld.

Die wrak van die ***São Bento*** (Sint Benedictus) is een van die oudste skeepswrakke wat nog aan die Suider-Afrikaanse kus geberg is. Dit is van kultuur-historiese belang omdat dit insig gee in 'n periode in die geskiedenis waarvan min bekend is en juis toe die Portugese invloed in die Ooste op 'n hoogtepunt was.

Die São Bento is in 1551 in Lissabon in opdrag van koning Johan III (1551–1557) gebou. Sy gewig van 900 ton maak dat hy een van die grootste skepe van sy tyd was. Op 1 Februarie 1554 vertrek die oorlaaide skip met 473 opvarendes en veral  met peper, katoen, kokosneute, sy en speserye as vrag onder kapt. Fernao Alvares Cabral van Cochin in Indië op sy eerste retoervaart na Lissabon. Weens stormagtige weer breek sy roer en dryf die wind die hulpelose skip in April 1554 teen 'n eiland in die mond van die Msikarivier in Pondoland (tussen die huidige Port Edward en Port St. Johns). Slegs 98 Portugese en 224 slawe oorleef die stranding.

Hul wedervaringe is geboekstaaf deur een van die weinige oorlewendes, Manuel de Mesquita Perestrelo, wat 'n bekende navigator en kartograaf sou word. Op 27 April 1554 het die geselskap met 'n staptog om redding na Delagoabaai begin. Reeds van die begin af is die stappers deur probleme geteister. Wind en weer het nie saamgespeel nie. Honger en dors was 'n aanhoudende probleem. Sekere stappers het hulle aan kannibalisme skuldig gemaak en dit het hulle die gramskap van die inheemse bevolking op die hals gehaal. Leeus het selfs van die Portugese gevang. Langsamerhand het al hoe meer stappers verswak geraak en uitgesak. 'n Aantal het hullle onder die swartmense gevestig. Verskeie oorlewendes van die stranding van die São João is teengekom, maar slegs een het hom by hierdie geselskap aangesluit. 'n Groepie van slegs 23 oorlewendes het die dorp in Mosambiek op 2 April 1555 bereik.

Jare lank is vermoed waar die presiese plek van die São Bento-stranding was weens die aanwesigheid van skerwe van Ming-porselein en die bruinrooi kraletjies van kornalyn. In die 1960's is met opgraafwerk begin en in die 1970's is o.a. 18 kanonne van brons geberg. Hulle was van 'n tipe waarvan nog min bekend was  en is versier met die Portugese wapenskild en 'n aardbol wat die Tordesillas-lyn aandui.

## Bibliografie 
* Burman, Jose: Great shipwrecks off the coast of southern Africa. Kaapstad: Struik, 1967.
* Potgieter, Coenraad: Skipbreuke aan ons kus. Kaapstad: Tafelberg, 1969.
* Turner, Malcolm: Shipwrecks and salvage in South Africa – 1505 to the present. Kaapstad: Struik, 1988. 
* Willcox, A.R.: Shipwreck and survival on the south-east coast of Africa. Winterton: Drakensberg Publications, 1984.
Cortina (musiekgroep)

**Cortina** is 'n Afrikaanstalige Suid-Afrikaanse popgroep. Die groep se naam is afgelei van die bekende Ford Cortina motorvoertuie. Hulle is in 2012 gekies as ambassadeurs vir die Suid-Afrikaanse Nasionale Bloeddiens se toer deur Suid-Afrika.

## Sien ook 
* Lys van Suid-Afrikaanse musiekgroepe

## Eksterne skakels 
* Luister na hulle musiek op soundcloud.com
* Cortina se Facebookblad
* Die groep se Twitter-blad
Bat'leth

duimnael|250px|'n Bat'leth

Die '''bat'leth''' is 'n lang geboë seremoniële swaard met vier punte en handvatsels langs die rugkant. Dit is ontwerp en geskep vir gebruik in die TV-program Star Trek. Dit word deur die Klingons, 'n spesie in die reeks, gebruik.

## Verwysings
Suid-Afrikaanse Nasionale Bloeddiens

duimnael|300px|'n Bloedoortapping.

Die **Suid-Afrikaanse Nasionale Bloeddiens** (SANBD) is 'n nie-winsgewende organisasie wat bloed vir oortapping berg en beskikbaar stel. Hulle is oor die helde Suid-Afrika, met die uitsondering van die Wes-Kaap bedrywig. Hulle hoofkantoor is in Weltevredenpark, Gauteng, naby Johannesburg, maar daar is bloedbanke in agt van die nege provinsies. Die Wes-Kaap het 'n aparte bloedbank, naamlik die *Westelike Provinsie Bloedoortappingsdiens*. SANBD is in 2001 gestig nadat sewe bloedbanke saamgesmelt het. 

## Skenkers 
Skenkers word aangemoedig om gereeld bloed te skenk en sodoende mense se lewens te red. Daar word 480 ml bloed op 'n slag getrek. 
Die skenker moet aan die volgende kriteria voldoen:
* Moet tussen die ouderdom van 16 en 65 wees (persone ouer as 65 moet eers ’n dokter se toestemming kry);
* Moet meer as 50 kg weeg (hulle mag nie meer as 10% van ’n mens se bloed trek nie);
* Moet minder as vier uur voor die skenking iets eet;
* Moet gesond wees en ’n veilige seksuele leefstyl handhaaf;
* Mag nie swanger wees of borsvoed nie;
* Mag nie in die afgelope ses maande ’n tatoeëermerk gekry het nie;
* Mag nie in die afgelope ses maande ’n tandarts besoek het vir ’n wortelkanaalprosedure of om ’n tand te laat trek nie;
* Mag nie in die afgelope vier weke ’n malariagebied besoek het nie;
* Mag nie in die sewe dae voor die skenking antibiotikum gebruik het nie;
* Mag nie 24 uur voor die skenking aspirien gebruik het nie; en
* Moet sy/haar bloed as veilig vir ’n ander pasiënt beskou.

## Omstredenheid 
Die SANBD was in 2004 in omstredenheid gewikkel na 'n besluit om nie meer bloed volgens ras te etiketteer nie.

## Eksterne skakels 
* Die SANBD se tuisblad
Kaapse vleisanger

Die **Kaapse vleisanger** (*Bradypterus baboecala*) is 'n voëlspesie in die Locustellidae familie.

## Verspreiding en habitat 
Dit kom in Angola, Botswana, Burundi, Kameroen, Republiek van die Kongo, Demokratiese Republiek van die Kongo, Ethiopië, Kenia, Malawi, Mosambiek, Namibië, Nigerië, Rwanda, Suid-Afrika, Soedan, eSwatini, Tanzanië, Togo, Uganda, Zambië en Zimbabwe voor.

Sy natuurlike habitat is moerasse.

## Subspesies 
[duimnael|links|By [Cedara naby Pietermaritzburg]]
* *Bradypterus baboecala baboecala*
* *Bradypterus baboecala centralis*
* *Bradypterus baboecala chadensis*
* *Bradypterus baboecala sudanensis*
* *Bradypterus baboecala abyssinicus*
* *Bradypterus baboecala tongensis*
* *Bradypterus baboecala benguellensis*
* *Bradypterus baboecala msiri*
* *Bradypterus baboecala transvaalensis*

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Verwysings
DV

**DV** kan na een van die volgende verwys:

* Afkorting vir *Deo volente* (so die Here wil).
* Afkorting vir Digitale Video.
* Die Romeinse syfer of jaartal 505.
Ford Cortina

duimnael|300px|Die eerste geslag Ford Cortina.

Die **Ford Cortina** was 'n motorvoertuig wat vanaf 1962 tot 1982 deur die Ford Motormaatskappy vervaardig is. Vanaf 1970 was dit amper identies aan die Ford Taunus.

Lêer:Ford Cortina Mk 2 Sligo photo 1974.jpg|Tweede geslag
Lêer:1972.ford.cortina.mk3.arp.750pix.jpg|Derde geslag
Lêer:Cortinamk4.jpg|Vierde geslag
Nossa Senhora dos Milagros (skip)

Die **Nossa Senhora dos Milagros** het die hawe van Goa op 27 Februarie 1686 verlaat op pad na Lissabon. Onder die passasiers was 'n hoëvlak-afvaardiging van die koning van Siam na die Portugese koning.

Kaap Agulhas is vir die Kaap die Goeie Hoop aangesien en gevolglik strand die skip op 16 April 1686 by Struisbaai. Slegs 7 of 8 opvarendes verdrink.  Die 200 op die strand  is onder die indruk dat hulle baie naby Kaapstad is, laat al hulle voedsel agter en begin stap. Langs die pad sterf 50 stappers weens honger, uitputting en blootstelling. Die Portugese loop boonop weg vir die Siamese mandaryne en kom op die VOC-veepos in die Hottentots-Hollandberge af. Ongeveer 'n maand na die stranding vind 'n soekgeselskap wat kommandeur Simon van der Stel gestuur het die mandaryne  wat in erbarmlike omstandighede rondgedwaal het. Weens hul kulturele andersheid was die mandaryne met vrees vir die Khoikhoi vervul. Van der Stel was baie geïnteresseerd in die mandaryne omdat hy vermoed het dat hulle waardevolle artikels as geskenke vir die Portugese koning by hulle sou hê. Die Portugese is reeds gou op 'n skip na Portugal geplaas, maar die mandaryne moes maande aan die Kaap wag vir 'n geleentheid na die Ooste.

Die bergingsgeselskap het met teleurstellend min buit na die Kaap teruggekeer. Dit het Van der Stel agterdogtig gemaak. Gerugte van diefstal is versprei en die gevolg was dat luit. Olof Bergh vir 'n aantal jare gevangene was en na Batavia gestuur is voordat hy na die Kaap teruggekeer het en hoof van die garnisoen geword het.

Teen hierdie tyd het die Portugese handel met die Ooste baie agteruitgegaan. Dit was enersyds weens die swaar verliese aan skepe en bemanning en andersyds aan die mededinging van die VOC.

## Verwysings 
## Bibliografie 
* Burman, Jose: Great shipwrecks off the coast of Southern Africa. Kaapstad: Struik, 1967. 
* Potgieter, Coenraad: Skipbreuke aan ons kus. Kaapstad: Tafelberg,1969.
Bantoe

duimnael|Benaderde verspreiding van Bantoetale in Afrika

Volgens die HAT is **Bantoe** 'n benaming vir ‘n groep inboorlingstamme in Afrika, ongeveer suid van die ewenaar, of 'n lid van so ‘n groep.

**Bantoe** kan na een van die volgende verwys:

* Bantoetale, 'n belangrike Afrika-taalgroep.
* Bantoevolke, die sprekers van hierdie tale.

## Sien ook 
* Bantoestan, gebiede wat aangewys is as stamtuislande vir swart Suid-Afrikaners gedurende die Apartheidsera.
Woestynklopkloppie

Die **woestynklopkloppie** (*Cisticola aridulus*) is 'n voëlspesie in die Cisticolidae familie.

Dit kom in Angola, Botswana, Burkina Faso, Eritrea, Ethiopie, Kenia, Lesotho, Mali, Mauritanië, Mosambiek, Namibië, Niger, Nigerië, Senegal, Somalië , Suid-Afrika, Soedan, eSwatini, Tanzanië, Zambië en Zimbabwe voor.

Sy natuurlike habitat is droë savanne en subtropiese of tropiese droë laeveld grasveld.

## Subspesies 
* *Cisticola aridulus aridulus*
* *Cisticola aridulus lavendulae*
* *Cisticola aridulus tanganyika*
* *Cisticola aridulus lobito*
* *Cisticola aridulus traylori*
* *Cisticola aridulus eremicus*
* *Cisticola aridulus perplexus*
* *Cisticola aridulus kalahari*
* *Cisticola aridulus caliginus*

## Verwysings 
## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name
Traagheidsmoment

duimnael|250px|'n Persoon gebruik die groot traagheidsmoment van die staaf in sy hande om op 'n tou oor die Niagara-watervalle te loop.
duimnael|250px|'n Skaatser kan haar traagheidsmoment aanpas om vinniger of stadiger te spin deur haar arms in te trek of uit te strek.

**Traagheidsmoment** is die mate waartoe 'n voorwerp traag is om rondom 'n as te versnel, en word dikwels voorgestel deur die letter *I*.

Volgens Newton se eerste bewegingswet, sal 'n voorwerp in rus bly of teen dieselfde lineêre snelheid beweeg tensy 'n eksterne netto krag daarop uitgeoefen word – die voorwerp se massa bied dus 'n traagheid om te versnel in 'n lineêre rigting. Traagheidsmoment kan gesien word as 'n analoog van hierdie traagheid van massa, maar wel op 'n voorwerp wat roteer. Dus sal 'n voorwerp wat rondom 'n as roteer in rus bly of teen dieselfde hoeksnelheid  beweeg tensy 'n eksterne moment (of aksie wat rotasie veroorsaak) daarop inwerk.

In algemene fisika is die definisie van 'n moment 'krag maal afstand', en kan gesien word as enige aksie wat sal veroorsaak dat 'n voorwerp (of deeltjie binne in 'n voorwerp) rondom 'n as wil roteer. Die traagheidsmoment op enige deeltjie van 'n voorwerp is weer die massa van die deeltjie maal met die kwadraat van afstand van die as (of sentroïede) af. Die som van al die deeltjies se traagheidsmomente tel bymekaar om die traagheidsmoment van die totale voorwerp rondom die as te bepaal. Dus:

:I = \sum_{i} m_ir_i^2.
waarin
* I\,: traagheidsmoment (SI eenheid kg.m^2)
* m_i\,: massa van deeltjie i (SI eenheid kg)
* r_i\,: afstand van deeltjie i vanaf die as (SI eenheid m)

Hoe verder 'n deeltjie dus van die as van die voorwerp af geleë is, hoe groter sal die bydrae tot die traagheidsmoment wees.

Molekules in die gasfase kan vrylik roteer en hierdie rotasies is gekwantiseer. Oorgange tussen die verskillende rotasietoestande kan deur absorpsie van mikrogolwe waargeneem word en daardeur kan die molekule se traagheidsmomente bepaal word. (Daar is soms meer as een, as die deeltjie 'n vorm met lae simmetrie besit.) 

## Traagheidsmomente van verskeie liggame 
## Verwysings
Die spook van Donkergat

***Die Spook van Donkergat*** is 'n Afrikaanse rolprent wat in 1973 uitgereik is. Diana Ginsburg was die regisseur.

## Genre 
Die rolprent is 'n komedie.

## Akteurs 
Van die akteurs is Pip Freedman, Pieter van der Byl, Nerina Ferreira, Margot Luyt en Wilson Dunster.

## Sien ook 
* Lys van Afrikaanse rolprente
Die bankrower

***Die Bankrower*** is 'n Afrikaanse rolprent wat in 1973 deur Kavalier Films uitgereik is. Manie van Rensburg was die regisseur, vervaardiger en een van die skrywers.

## Genre 
Die rolprent is ’n aksierolprent.

## Akteurs 
Van die akteurs is Marius Weyers, Sandra Prinsloo, Cobus Rossouw, Louw Verwey, Siegfried Mynhardt en Tromp Terre'blanche.

## Storielyn 
Die seun van die hoof van "die veiligste bank in Suid-Afrika" steel ’n groot klomp geld van die instelling om sy pa te oortuig dat die veiligheidstelsel nie goed genoeg is nie. Met die hulp van sy vriendin verdubbel hy die geld by 'n kasino en plaas die gesteelde bedrag dan terug in die bank se kluis. ’n Professionele dief het hulle egter dopgehou en pers die seun en pa af om die geld wat by die kasino gemaak is, uit hulle te kry.

## Sien ook 
* Lys van Afrikaanse rolprente
Die wit sluier

***Die Wit Sluier*** is 'n Afrikaanse rolprent wat in 1973 uitgereik is. Dit is geskoei op ’n Springbokradio-vervolgverhaal deur Naomi van Niekerk. Dirk de Villiers was die regisseur.

## Genre 
Die rolprent is 'n drama.

## Akteurs 
Van die akteurs is:
*Marié du Toit – Lise de Leeu
*Cobus Rossouw- Dr. Charl Beaumont
*Jan Bruyns – Prof. Klaus Schillinger
*Sandra Kotze – Suster Wannenburg
*Tromp Terre'blanche – Dr. Bosman
*Joey de Koker – Suster Blom
*Raedawn Stevens - Karen van Deventer

## Storielyn 
’n Jong gesin is met vakansie in die sneeubedekte berge van Switserland toe die seuntjie ernstig beseer word in ’n ongeluk. Die gesin se eenheid word versteur terwyl elkeen probeer om op sy eie sin te maak van die tragedie.

## Sien ook 
* Lys van Afrikaanse rolprente
Boland (rolprent)

***Boland!*** is ’n Afrikaanse rolprent wat in 1974 deur Kavalier Films uitgereik is. Bertrand Retief was die regisseur.

## Genre 
Die rolprent is ’n romantiese komedie.

## Akteurs 
Van die akteurs is Chris du Toit, Gaby Getz en Wena Naudé.

## Storielyn 
Die aantreklike Bolandse wynmaker Pieter-Jan van Yssen wil met sy ryk, bedorwe meisie trou en huur ’n bestuurder vir sy plaas vir wanneer hy op sy wittebrood gaan. Maar toe Jakobus Johannes Lodewikus du Toit op die plaas aankom, vind Pieter-Jan uit dis ’n vrou. Hy probeer Kobie soos ’n man behandel, maar dit raak al hoe moeiliker. Teen die tyd dat hy besef sy is die vrou vir hom, is sy aan sy beste vriend verloof en het sy troudag aangebreek. 

## Sien ook 
* Lys van Afrikaanse rolprente
Chris du Toit

**Chris du Toit** was ’n Afrikaanse akteur, regisseur, draaiboekskrywer, vervaardiger en lektor. Hy het gewild geword as die romantiese held in rolprente soos Sien Jou Môre, Die Vlindervanger, Boland! en *Flying Squad*.

Du Toit het daarna sy eie rolprentmaatskappy, CT-films, bedryf en onder meer vyf reekse vir TV geskryf en die regie van die rolprent *Big Game* behartig. 
 
Hy het ook drie boeke geskryf: *Draai sy Nek om*, *Elsa se Geheim* en ’n versameling aanhalings genaamd *Ander het Gesê*.

Du Toit is op 9 Maart 2016 aan 'n hartaanval oorlede.

## Filmografie 
; As akteur:
* Elsa se Geheim (1979)
* *Target of an Assassin* (1977)
* Die Vlindervanger (1976)
* Liefste Madelein (1976)
* My Naam is Dingetjie (1975)
* Boland! (1974) 
* *Dog Squad* (1973)
* Sperrgebiet: Diamantgebied No. 1 (1972)
* *Vengeance Cops* (1971)
* Sien jou môre (1970)

;As regisseur:
* *Big Game* (1988) 
* *Edge of Innocence* (1988) 
* Eendag vir Altyd (1985) 
* *Gemini* (1980) 
* *Elsa se Geheim* (1979)
 
; As vervaardiger:
* *Elsa se Geheim* (1979)
* *Edge of Innocence* (1988)
* *Big Game* (1988)

## Bibliografie 
Boeke wat hy geskryf het:
* Draai sy Nek om
* Elsa se Geheim
* Ander het Gesê

## Verwysings
Aanslag op Kariba

***Aanslag op Kariba*** is 'n Afrikaanse rolprent wat in 1973 uitgereik is. Ivan Hall was die regisseur.

## Genre 
Die rolprent is ’n aksierolprent.

## Akteurs 
Van die akteurs is Will Sealie, Ken Hare, Hermien Dommisse, Franz Marx en Tani de Lange.

## Storielyn 
’n Groep rebelle neem die Karibadam op die grens tussen Rhodesië (Zimbabwe) en Zambië oor.  Terselfdertyd besoek ’n groep toeriste die dam, onwetend dat daar twee rebelle onder hulle is wat net vir die regte oomblik wag om by hul makkers aan te sluit. Eindelik hou die rebelle die toeriste as gyselaars aan terwyl hulle ’n losprys van die Suid-Afrikaanse regering eis.

## Sien ook 
* Lys van Afrikaanse rolprente
Scotia Plaza

duimnael|upright|Scotia Plaza

**Scotia Plaza** is 'n 68-verdieping hoë wolkekrabber in Toronto, Ontario, Kanada. Met 'n hoogte van 275 meter is dit tans die derde hoogste gebou in Kanada. Die gebou is in 1988 voltooi.

## Eksterne skakels 
*  Amptelike webwerf
Dans van die flamink

***Dans van die Flamink*** is ’n Afrikaanse rolprent wat in 1974 deur Kavalier Films uitgereik is. Ivan Hall was die regisseur.

## Genre 
Die rolprent is ’n avontuurdrama.

## Akteurs 
Van die akteurs is Rod Alexander, Siegfried Mynhardt, Gaby Gertz en Anele Jonker.

## Storielyn 
Alex, ’n grootwildjagter, raak verlief op Agnes, ’n gesofistikeerde blondine, maar sy los hom vir ’n ryk, ouer man. Drie jaar later reis dié man Afrika binne op ’n geheime sending saam met Agnes, nou sy eksvrou. Sy gaan saam omdat sy graag die jagter wil terughê. Hy het haar egter nie vergewe nie en vry na Patrys, ’n vrou wat sy liefde vir die buitelug deel. Terwyl die twee vroue meeding om Alex se hart, speel ’n ander drama hom af op ’n nabygeleë berg, wat deur die plaaslike inwoners as vervloek beskou word. 

## Sien ook 
* Lys van Afrikaanse rolprente
Tant Ralie se losieshuis

***Tant Ralie se Losieshuis*** is ’n Afrikaanse rolprent wat in 1974 deur Kavalier Films uitgereik is. Dirk de Villiers was die regisseur.

## Genre 
Die rolprent is ’n komedie.

## Akteurs 
Van die akteurs is Wena Naudé, Sann de Lange, Siegfried Mynhardt, Pieter-Dirk Uys, Limpie Basson, George Ballot, Riana Pienaar

## Storielyn 
Twee susters, Mathilda en Rachel, koop ’n huis in Tamboerskloof, Kaapstad. Hulle ontdek dat ’n mooi jong kunstenaar, Boeboe, reeds in een van die kamers bly. Mathilda wil hê sy moet gaan, maar Rachel praat haar om dat Boeboe kan bly. Toe ry Mathilde oor ’n ou visserman, JC, en uit skuldgevoel laat sy hom ook in die huis bly tot hy beter is. Dan trek ’n mediese student, Philip Sonnekus, in om CJ te help herstel. Eindelik kry die susters ’n groot skok: hulle moet ’n agterstallige paaiement betaal of hulle gaan uit die huis gesit word. 

## Sien ook 
* Lys van Afrikaanse rolprente
Limpie Basson

**Limpie Basson** (1930–2008) was ’n Suid-Afrikaanse akteur, regisseur en radiopersoonlikheid. Hy onder meer vir die eertydse Nasionale Toneelorganisasie (NTO) en daarna vir Kruik en Truk toneelgespeel. Hy was bekend vir rolprente soos *Fiela se Kind*, waarvoor hy ’n Artes-prys ontvang het, *Tant Ralie se Losieshuis* en *Die Spaanse Vlieg*, asook TV-reekse soos *Arende* en *Verspeelde Lente*. Hy was ook ’n knap pianis.

## Loopbaan 
Basson het aan die Universiteit Stellenbosch (US) studeer en was in 1949 deel van die US se eerste dramagroep. Hy het in die laat 1950's in Brittanje skoolgehou en is in die 1960's ná sy terugkeer aangestel as ’n akteur van die Transvaalse Raad vir Uitvoerende Kunste (Truk). Hy is daarna Kaapstad toe, waar hy in 1971 ’n groep professionele akteurs afgerig het wat in die destydse Departement van Kleurlingsake se diens was. Hulle het by "gekleurde" skole opgetree.

Hy het ook vir Kruik gewerk, asook vir die Maynardville-opelugteater en die "alternatiewe" teater Die Ruimte. Vir laasgenoemde teater was hy die regisseur van verskeie toneelstukke. Basson was ook jare lank omroeper by Radio Goeie Hoop.

As ’n rolprent- en TV-akteur het hy in later jare bekend geword vir produksies en reekse soos *Fiela se Kind* (waarvoor hy ’n Artes gewen het), *Arende, Verspeelde lente, Tant Ralie se Losieshuis, Die Spaanse Vlieg* en *Manakwalanners*.

Basson het twee weke voor sy dood ’n heupvervangingsoperasie ondergaan en was verswak. Hy is weens orgaanversaking dood.

## Filmografie 
As akteur:
* *Cape Rebel* (TV-reeks), 1989 as Uncle Peet
* Fiela se kind, 1988 as Kaliel September
* *Hostage*, 1987 as Zenrin Kushu
* Verspeelde lente, 1983 as Sagrys le Roux
* Die Spaanse Vlieg, 1978
* Tant Ralie se Losieshuis, 1974
* *Curse of the Dead*, 1974
* Die Spook van Donkergat, 1973

## Verwysings
Granville T. Woods

**Granville Tailer Woods** (*23 April 1856, Columbus, Ohio, VSA – †30 Januarie 1910, New York Stad, New York Staat, VSA) was 'n Afro-Amerikaanse uitvinder met meer as 50 patente.  Hy was ook die eerste Amerikaner van Afrika-afkoms wat na die Amerikaanse Burgeroorlog 'n  elektriese en meganiese ingenieur geword het.  Hy was self geleer.  Hy het die meeste van sy werk op treine en trems toegespits. Een van sy merkwaardige uitvindsels is die "Multipleks Telegraaf", 'n toestel wat boodskappe tussen die stasies en bewegende treine stuur. Sy werk het 'n veiliger en beter openbare vervoerstelsel vir die stede van die Verenigde State verseker.

## Verwysings 
## Verdere leesstof 
*  David L. Head: *Granville T. Woods : African-American Communications and Transportation Pioneer* [Granville T. Woods : Afro-Amerikaanse pionier van kommunikasie en vervoer], RoseDog Books, Pittsburgh (Pennsilvanië, VSA) 2013. 
*  Prof. Rayvon Fouché: “*Liars and Thieves : Granville T. Woods and the Process of Invention*” [Leuenaars en diewe: Granville T. Woods en die proses van uitvinding], *Black Inventors in the Age of Segregation* [Swart Uitvinders in die tyd van segregasie] *: Granville T. Woods, Lewis H. Latimer, and Shelby J. Davidson*, The Johns Hopkins University Press, Baltimore (Maryland, VSA) 2003, bl. 26-81. 
*  Alonzo Louis Hall: *The Ancient, Medieval, and Modern Greatness of the Negro* [Die antieke, middeleeuse en moderne grootheid van swartes], Striker Print, Memphis (Tennessee, VSA) 1907, bl. 158.
*  James T. Haley, *Afro-American Encyclopedia; or, the Thoughts, Doings, and Sayings of the Race* [Afro-Amerikaanse ensiklopedie; of, die gedagtes, dade en woorde van die ras], Haley & Florida, Nashville (Tennessee, VSA) 1895, bl. 225 en 576-578
*  Ds. William J. Simmons:  *Men of Mark : Eminent, Progressive and Rising* [Manne van Respek: Uitgelese, Progressief en Opkomend], George M. Rewell & Co., Cleveland (Ohio, VSA) 1887, bl. 106-112

## Eksterne skakels 
*  Biografie van Granville T. Woods by die webwerf, “*MIT Inventor of the Week*” [MITs Uitvinder van die Week].
*  Biografie van Granville T. Woods by die *National Inventors Hall of Fame* [Nasionale Uitvinders Hall of Fame]-webwerf.
*  Biografie van Granville T. Woods by die IEEE–webwerf.
Taubie Kushlick

**Taubie Kushlick** (7 Mei 1910 – 13 Maart 1991) was ’n Suid-Afrikaanse verhoogaktrise, -regisseur en -produksieleier. Sy het veertig jaar lank haar stempel op die Suid-Afrikaanse toneelwêreld afgedruk.

## Lewe 
Sy is op 7 Mei 1910 in Luckhoff gebore as **Taubie Braun**. Sy het in Londen studeer, toe in Port Elizabeth  gewerk en in 1939 na Johannesburg verhuis waar sy by die Johannesburg Repertory Society (Johannesburg REPS) aangesluit en in toneelstukke begin optree het. Sy het ook stukke geregisseer en vervaardig. 

Sy het met dr. Philip Kushlick getrou en hulle het ’n seun, dr. Rupert Kushlick, gehad. 

In 1955 het sy 25 jaar in die bedryf gevier met die regie van twee Amerikaanse toneelstukke in His Majesty’s Theatre: *The Desperate Hours* en *The Fifth Season*. 

In Maart 1959 het Kushlick in ’n vennootskap gegaan met Leon Gluckman en die maatskappy Kushlick-Gluckman gestig. Hul eerste produksie was ’n musikale weergawe van Oscar Wilde se *The Importance of Being Earnest*. Gluckman was die regisseur van *Half in Earnest* en Kushlick het die rol van lady Bracknell gespeel. In 1962 het sy die Franse akteur Marcel Marceau na Suid-Afrika gebring, asook die Ierse akteur Michéal MacLiammoír om sy eenmanstuk oor Oscar Wilde, *The Importance of Being Oscar*, op te voer. 

Sy het later Taubie Kushlick Productions gestig en oor die jare talle toneelstukke vervaardig. Haar produksie van Eric Blau en Mort Shuman se *Jacques Brel is Alive and Well and Living in Paris* het op 12 Augustus 1972 in die Chelsea Theatre in Johannesburg geopen. Verskillende weergawes van die stuk het na ander stede getoer met verskillende sangers soos Gay Lambert, Laurika Rauch, Bruce Millar en Judy Page. In 1981 het sy *From Taubie with Love* in die Markteater op die planke gebring met Judy Page en Marloe Scott-Wilson. 

In 1987 het Kushlick vir Danielle Pascal na Suid-Afrika gebring om in *About Love* en *Bravo Piaf* te sing. Sy het Kushlicks Theatre Restaurant op 5 September 1989 geopen met haar produksie van *A Tribute to the Words and Music of Brel*. 

## Dood 
Sy het sowat vyf weke voor haar dood in 1991 ’n maagoperasie ondergaan. Hoewel sy skynbaar goed herstel het, het sy op 13 Maart in hul huis ineengesak en is kort daarna oorlede.

## Verwysings
Judy Page

**Judy Page** is ’n Suid-Afrikaanse aktrise en sangeres wat veral in kabaret en musiekblyspele opgetree het.

## Loopbaan 
Sy het in die 1960’s begin sing as ’n *Big Band*-sangeres. Sy het ook in jazz, ballades en kabaret uitgeblink. In die middel 1970’s het sy haar debuut gemaak in ’n musiekblyspel, *Berlin to Broadway*, en in 1976 het sy in *The Sound of Music* opgetree, waarvoor sy haar eerste van vyf Dalro-benoemings ontvang het.

Sy het ook gereeld in kabaretvertonings opgetree, veral met musiek van Jacques Brel en Édith Piaf, soos *Jaques Brel is Alive and Well and Living in Paris* van Taubie Kushlick tussen 1975 en 1983. In 1976 was sy in die Brickhill-Burke-produksie van *The Sound of Music*. Daarna het optredes gevolg in *Chicago*, *Annie* en Des en Dawn Lindberg se produksie van *The Best Little Whorehouse in Texas*. In 1981 het sy in ’n Kushlick-produksie, *From Taubie with Love*, in die Markteater gespeel. Die jaar daarna was sy in Pieter Toerien se produksie van Noël Coward se *Oh Coward* saam met Richard Loring.

Later in die 1980's het optredes gevolg in *The King and I*, *Jerry’s Girls*, *Hello Dolly*, Sun City se extravaganza *Bravo* en talle ander musiekopvoerings.

In 2011 tot minstens 2012 het sy die verloop van haar verhooglewe met bewonderaars gedeel in *Page by Page*. Sy het ook haar eie TV-reeks, *Hey Jude*, gehad en in die sepie *Westgate* gespeel.

Sy het al verskeie Sarie-toekennings gewen, asook die Golden Shure Microphone vir die beste sanger/kabaretster buite Amerika en die Naledi-prys vir haar  lewenslange bydrae tot musiek In 2013 het sy die Showtime Award gekry vir die Optrede van die Jaar vir *Page by Page*.

## Gesin 
Page was vier keer getroud. Sy het ’n dogter, Kim, en seun, Warren.

## Verwysings 
## Eksterne skakels 
*
Bruinroofmeeu

[duimnael|links|'n Bruinroofmeeu in vlug, naby [Dyer-eiland, Wes-Kaap, Suid-Afrika.]]
Die **bruinroofmeeu** (*Catharacta antarctica*) is 'n voël wat voorkom aan die weskus en suidkus van Suid-Afrika. Die voël is algemeen in plat waters en word selde op land gesien. In Engels staan die voël bekend as *Subantarctic skua*.

## Voorkoms 
Die voël het 'n vlerkspan van 1.4&nbsp;m en word 60 – 66&nbsp;cm groot. Dit weeg 1.3 - 1.8&nbsp;kg.

## Subspesies 
* *Stercorarius antarcticus antarcticus*
* *Stercorarius antarcticus hamiltoni*

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings 
## Eksterne skakels
Knopstertroofmeeu

Die **Knopstertroofmeeu** (*Stercorarius pomarinus*) is 'n voël wat 'n somer besoeker is aan die Suid-Afrikaanse kus. Gedurende die winter kom hulle aan die Namibiëse kus voor en staan in Engels bekend as die *Pomarine jaeger*.

## Voorkoms 
Die voël het 'n vlerkspan van 1.2 - 1.3&nbsp;m, word tot 50&nbsp;cm lank en weeg 580 - 800&nbsp;gram.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Die Ruimte

**Die Ruimte** (Engels: *The Space*, Xhosa: *Indawo*) was ’n invloedryke "alternatiewe" teater in Kaapstad wat in 1972 deur Brian Astbury en sy aktrise-vrou, Yvonne Bryceland, geopen is met die hulp van baie mense in die Kaapstadse toneelwêreld soos Athol Fugard. Dit het gou gevestig geraak as ’n uitdagende, nie-rassige teater. 

## Ruimtes 
Dit het die eerste keer in Bloemstraat, Kaapstad, geopen met die toneelstuk *Statements after an Arrest under the Immorality Act*, met Athol Fugard en Yvonne Bryceland. In 1973 is ’n kunsateljee ook aangebring en in 1974 het ’n tweede deel, The Outer Space, geopen met Pieter-Dirk Uys se *Pity about People*. Om apartheidswetgewing te omseil, is Die Ruimte bedryf as ’n teaterklub, die Space Theatre Club, om voorsiening te maak vir veelrassige gehore en akteurs. Sommige produksies is aangebied "slegs vir lede".

In 1976 het dit geskuif na Langstraat met ’n opvoering van *Tsafendas* deur William (Bill) Tanner. Benewens die hoofteater is ander, kleiner areas in die ou en nuwe geboue ook van tyd tot tyd gebruik, soos The Gym, The Rehearsal Room en Upstairs at the Space.

Dit het die tuiste geword van baie van Suid-Afrika se bekende akteurs soos Yvonne Bryceland, Athol Fugard, Pieter Dirk Uys, David Kramer, Barney Simon, John Kani, Bill Flynn, Richard E. Grant, Paul Slabolepszy, Marius Weyers, Marthinus Basson, Fiona Ramsay, Percy Sieff, Ian Roberts, Trix Pienaar, Grethe Fox, Bill Curry en talle ander jong akteurs, regisseurs en skrywers.

Dit was ook die inspirasie vir ander soortgelyke teaters soos die Markteater in Johannesburg en die Baxter in Kaapstad.

## Die einde 
In September 1979 het Die Ruimte sy deure gesluit toe Astbury en Bryceland na Engeland verhuis het. Dit het toe heropen as **Die Volksruimte** (''The People's Space*) onder Rob Amato, Muriel Fine en ander, en in 1981 het sy deure amptelik gesluit. 

In 1997 het Kaapstad die 25ste jaar van die opening van Die Ruimte gevier met Pieter-Dirk Uys se nostalgiese terugblik, *No Space on Long Street''. Dit is in die Baxter opgevoer. 

## Verwysings 
## Eksterne skakels 
*  Inligting op ESAT
Wilshire Boulevard

duimnael|Wilshire Boulevard in Wes-Los Angeles

**Wilshire Boulevard** [ˈwɪlʃər] is een van die oos-westelike hoofroetes in Los Angeles, Verenigde State. Dit is vernoem na Henry Gaylord Wilshire (1861-1927), 'n boorling van Ohio wat 'n fortuin in eiendomme, landbou en goudmynbou gemaak (en verloor) het. Hy was in die 1890's die dryfkrag agter die bou van 'n pad wat later Wilshire Boulevard sou word. Oorspronklik was dit maar 'n pad wat Wilshire in sy garsveld aangelê het. 'n Historiese woonstelgebou in Wilshire Boulevard, die *Gaylord*, dra sy middelnaam.

## Eksterne skakels
Arktiese roofmeeu

Die **Arktiese roofmeeu** (*Stercorarius parasiticus*) is 'n somertrekvoël wat om die Suid-Afrikaanse kus voorkom en trek na Namibiese kuswater in die winter. In Engels staan die voël bekend as die *Artic skua*.

## Voorkoms 
Die voël het 'n vlerkspan van 1.1 - 1.2&nbsp;m, is 46&nbsp;cm groot en weeg 380 - 500&nbsp;gram.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Xilinxadam

Die **Xilinxadam** is 'n opgaardam in die Xilinxarivier, geleë tussen Nqamakwe en Idutywa in die Oos-Kaap, Suid-Afrika. Die dam lewer water vir boerdery en drinkwater in die distrik.

## Sien ook 
* Lys van grootste damme in Suid-Afrika
Rooikrantzdam

Die **Rooikrantzdam**  (Rooikransdam) is geleë in die Buffelsrivier net noord van King William's Town in die Oos-Kaap, Suid-Afrika. Die water word gebruik vir boerdery en huishoudelike water in die distrik. Die dam is in 1951 voltooi en het toe 'n opgaarvermoë van nagenoeg 4½m³ gehad.

## Sien ook 
* Lys van grootste damme in Suid-Afrika
Die Spaanse vlieg

***Die Spaanse Vlieg*** is ’n Afrikaanse rolprent wat in 1978 deur Kavalier Films uitgereik is. Dirk de Villiers was die regisseur en Pieter-Dirk Uys die draaiboekskrywer.

## Genre 
Die rolprent is ’n komedie. Dit het geen ouderdomsperk nie en is goeie gesinsvermaak.

## Akteurs 
Van die akteurs is Marie du Toit (Emma van Rooyen), Louw Verwey (Dr. Lourens van Rooyen), Schalk Theron (Alwyn), Limpie Basson (Eddie Boersma), Rina Nienaber (Willie Boersma), Johann van Heerden (Pierre Durandt), Marthinus Basson (Hendrik van der Walt), Karin Kritzinger (Paula van Rooyen), Lida Botha (Corrie), Johan Botha (man met die verkyker), Anna Cloete (Ouma Boersma), Christine Basson (Matilda van der Walt), Dawie Malan (De Wet).

## Storielyn 
Twintig jaar tevore het ’n Spaanse danseres in Hermanus opgetree en ’n ruk daarna ’n seun gehad wie se pa enigeen van drie gerespekteerde lede van die gemeenskap kan wees. Twee dekades later is sy terug en eis geld van al drie mans. Een van hulle, Lourens van Rooyen, is getroud met die verhaal se sentrale karakter, die gevreesde Emma van Rooyen, voorsitter van die Komitee vir Morele Aksie. Intussen het ’n familielid van Emma ’n verhouding met die einste seun.

## Sien ook 
* Lys van Afrikaanse rolprente
Toeklapfoon

duimnael|regs|200px|'n Toeklapfoon

'n **Toeklapfoon** is 'n sellulêre telefoon wat voorsien is van 'n skarniermeganisme. Die telefoon moet dus oopgemaak word indien 'n mens dit wil gebruik. Voorbeelde van selfoonmaatskappye wat toeklapfone vervaardig is Motorola, Samsung, Sony Ericsson en Nokia.

Een algemene voordeel van 'n toeklapfoon is dat daar nooit per ongeluk op die knoppies gedruk kan word as die toestel byvoorbeeld in 'n broeksak sit nie. Daarby word die skerm goed beskerm teen moontlike verplettering. Die nadeel is dat die skarniermeganisme met verloop van tyd verweer.
Baxter-teatersentrum

Die **Baxter-teatersentrum**, algemeen bekend as die **Baxter**, is ’n kompleks vir uitvoerende kunste in Rondebosch, Kaapstad. Dit is deel van die Universiteit van Kaapstad en is naas die Kunstekaap die grootste sodanige kompleks in die stad.

## Geskiedenis 
Die Baxter het sy deure op 1 Augustus 1977 geopen. Dit is genoem na die voormalige burgemeester van Kaapstad William Duncan Baxter, wat geld aan die universiteit nagelaat het om die kompleks te bou. Dit het nie net die dramadepartement se geriewe verbeter nie, maar ook ’n alternatief geskep vir die regeringsbeheerde Nico Malan-teatersentrum (nou die Kunstekaap). Dit was veral in die apartheidsera belangrik omdat die Nasionale Party-regering kon keer dat die Nico Malan produksies aanbied wat met hul sienings bots, terwyl die Baxter beskerm is deur die universiteit se akademiese vryheid.

## Ruimtes en programme 
Die Baxter het drie ruimtes:
* Die Hoofteater met 666 sitplekke
* die Konsertsaal met 638 plekke
* die Ateljeeteater met 172 plekke

Die Baxter hou werksessies wat gemik is op die jeug en voorheen benadeelde groepe. Die Ikhwezi-uitreikingsprogram help gemeenskapsvaardighede verbeter en hou die jaarlikse Baxter Ikhwezi-teaterfees, wat ’n platform is vir voorheen benadeelde teatertalent.

## Verwysings 
## Eksterne skakels 
* Die Baxter se webtuiste
Kunstekaap

**Kunstekaap** (Engels: Artscape) is op 27 Maart 1999 gestig om die ou kunsteraad Kruik te vervang. In Maart 2001 is die Nico Malan-teater hernoem na die Kunstekaap-teatersentrum.

Kunstekaap ontwikkel, mentor en bewaar Suid-Afrikaanse inheemse gebruike deur die kunste. Dit bied platforms vir die kunsvorms, kulture en tale vir voorheen benadeelde gemeenskappe. ’n Program om nuwe en gevestigde skrywers te ondersteun, bied jaarliks ’n reeks bedrywighede aan soos werksessies, voorlesings, en volskaalse produksies. 

## Verwysings 
## Eksterne skakel 
*Kunstekaap se amptelike webtuiste
Lys van konkordate onder Pius XI

Pous Pius XI die 259ste pous van die Rooms-Katolieke Kerk van 1922 tot 1939 het 15 konkordate gesluit met verskillende lande as deel van sy staatsregtelik beleid.
duimnael|Pius XI

* 3 November 1922 – Letland.
* 29 Maart 1924 – Beiere.
* 10 Februarie 1925 – Pole.
* 1926 – Tjeggoslowakye.
* 10 Mei 1927 – Roemenië.
* 27 September 1927 – Litaue.
* 1928 – Frankryk.
* 1928 – Portugal.
* 11 Februarie 1929 – Italië.
* 14 Junie 1929 – Pruise.
* 12 Oktober 1932 – Baden.
* 5 Junie 1933 – Oostenryk.
* 20 Julie 1933 – Duitsland.
* 1935 – Joego-Slawië (nooit geratifiseer nie)
* 1937 – Ecuador.

## Verwysings 
* Hierdie artikel is geheel of gedeeltelik vertaal uit die Nederlandse wikipedia.
* Ehler, Sidney Z. en Morral, John B. (1967) Church and State through the centuries. Biblio en Tannen Publishers.
Sand du Plessis-teaterkompleks

Die **Sand du Plessis-teaterkompleks** is geleë in Markgraaffstraat, Bloemfontein. Dit is ’n groot, veeldoelige teatersentrum wat op 1 Augustus 1985 geopen is as die tuiste van die Streeksraad vir die Uitvoerende Kunste van die Oranje-Vrystaat (Sukovs). Dit beslaan ’n hele straatblok en bestaan uit twee formele ruimtes. Dit is genoem na Sand du Plessis, eertydse administrateur van die Vrystaat. Die hoofingenieur van die projek was Henk Boting.

Die hoofteater het 964 sitplekke en kan aangepas word vir groot aanbiedings van drama, musiekspele, popkonserte, opera, ens. Dit is geopen met Verdi se *Nabucco* en Shakespeare se *The Merchant of Venice*.  

## André Huguenet-teater 
’n Tweede ruimte in die teater is genoem na die Suid-Afrikaanse akteur André Huguenet, wat in Bloemfontein gebore is. Dit is ’n kleiner, eksperimentele teater met 300 sitplekke en kan ook dien as ’n TV-ateljee. Dit is in 1985 geopen met twee Afrikaanse produksies, *Bloedbruilof* deur Lorca op 28 Augustus en *Don Juan onder die Boere* deur Bartho Smit op 4 September.

## Skaatsplankry 
Die teatergebou is ook bekend as die skaatsplankpark van Bloemfontein. Skaatsplankryers kom elke Saterdag hier byeen om saam hul sport te beoefen.

## Verwysings 
## Eksterne skakels 
* Sand du Plessis op die Sukovs-webtuiste 
*Ungerer, Carien: Die Sand du Plessis-teater - sieraad van die Vrystaat. In: Lantern. Tydskrif vir Kennis en Kultuur. Jaargang 35, nr. 1, Januarie 1986
Dolby-teater

Die **Dolby-teater** (vroeër bekend as **Kodak-teater**, tydelik ook **Hollywood and Highland Center Theatre** genoem) is 'n skouburg in die Hollywood-distrik van Los Angeles, Verenigde State. Die teater maak deel uit van die Hollywood and Highland-winkel- en -vermaaksentrum in Hollywood Boulevard en North Highland-laan. Sedert sy opening op 9 November 2001 word die jaarlikse Oscar- of Academy Awards-plegtigheid hier gehou, waarby die eerste Oscar-pryse in Maart 2002 in die teater toegeken is. Die Dolby-teater is die eerste permanente tuiste vir die Oscar-plegtigheid. In 2012 het die onderneming *Dolby Laboratories* die teater se naamregte vir 'n tydperk van twintig jaar gekoop.

## Argitektuur 
Toe David Rockwell van die Rockwell-groep en Theatre Projects Consultants die skouburg ontwerp en teen 'n koste van sowat $94 miljoen opgerig het, het hulle veral die Oscar-plegtigheid in gedagte gehad. Die verhoog is een van die grootstes in die VSA, met 'n breedte van 34&nbsp;m (113 vt.) en 'n diepte van 18&nbsp;m (60 vt.) wat gelykstaan aan dié van die Purdue-universiteit se Edward C. Elliott-musieksaal, alhoewel die Dolby-teater met sy 3&nbsp;332 sitplekke net die helfte so groot is.

Die teater is danksy sy beplanning en tegniese ontwerp veral geskik vir toneelopvoerings en plegtighede wat regstreeks op televisie uitgesaai word (naas die Academy Awards ook die eindrondte van *American Idol*). Die argitek en adviseurs het baie leidende spesialiste van Hollywood se televisie- en rolprentvervaardigingsbedryf uitvoerig geraadpleeg sodat hoogs funksionele kabelinfrastruktuurstelsels ontwerp kon word, insluitende 'n ondergrondse kabelbunker net onder die teater wat na vragwaens met tegniese uitrusting in aangrensende strate loop, maklik toeganklike en voldoende kragvoorsiening, asook 'n unieke stuurkajuit in die orkesruimte wat deur Rockwell ontwerp is en van waar kamera, klank en die verhoog beheer kan word.

Aan weerskante van die gang, wat vanuit die fasade na die groot traphuisingang lei, het winkelfronte asook suile in die Art Deco-styl ontstaan waarop die name van vorige Academy Award-wenners vir beste rolprente vertoon word. Oop spasies verseker dat ook die name van toekomstige pryswenners bygevoeg kan word. Volgens die tradisies van Hollywood se rolprentbedryf word die teatergebou se fasade voor die plegtigheid in rooi gedrapeer en die beroemde rooi tapyt uitgerol wat na die groot trapingang lei.

Die teater maak deel uit van die Hollywood & Highland Center met 'n oppervlak van meer as 640&nbsp;000 vierkante voet. Dit is sedert Februarie 2004 in besit van die CIM-groep, 'n Hollywood-gebaseerde onderneming wat in eiendomme belê en hulle ook bestuur. Die sentrum se winkel- en ander ruimte word aan handelsake, 'n verskeidenheid restaurante, nagklubs, 'n ultramoderne rolprentteater met ses skerms naby die wêreldbekende TCL Chinese teater (vroeër Grauman's) en Loews Hollywood Hotel met 640 kamers verhuur.

## Eksterne skakels 
* Amptelike webtuiste van die Dolby-teater